Javi Solís ufre una reseña de «La guerra del medrosu»
#000001
«Toi muertu», de Fonsu Suárez Román
#000005
Aínda recuerdo aquel día que decidí acompañar a Xose, un collaciu míu de tola vida, a una de les sos “incursiones paranormales”. Asina yera como elli llamaba a les típiques investigaciones que salen na tele cuando van un grupu de persones a un edificiu que se supón encantáu a la gueta de prebes de la esistencia de pantasmes.
#000006
Daquella a min paecíame de chancia tolo rellacionao con dir buscar espectros. Nel nuestru mundiu científicu la esistencia de tales seres abultábame tonta y desfasada pero a Xose paecía-y dalgo perserio y, anque tentó d’evitar que viniere polos peligros que dixo que podía haber, yo fui neciu pa col tema: quería dir.
#000007
Agora l’edificiu alcontrábase abandonáu, el techu taba al cayer, les maderes taben podres y solo quedaben recuerdos de lo qu’una vegada foi. Paez ser que más xente vivió nella por periodos curtios de tiempu. Naide quería quedar ellí demasiao por dalgún motivu, y yo, cola mio mente científica, pensaba en supersticiones, en xente condicionada o, qué sé yo, en goteres.
#000009
Los del pueblu dicen que los socesos asocedieron de nueche, pero non en nueche zarrada, como a les doce o perhí. Esa yera la hora a la que decidimos entamar la investigación. Llevábemos unos hachos y unes estaques, amás d’un saquín de grana. Nel mundiu paranormal emplégase pa provocar una reaición ente los del más allá por rellacionar los oxetos cola so muerte... podía dicise que son como cebos.
#000013
Púnxime malu, a puntu d’ablayar. ¿Qué diaños falaba aquella cosa? Menudu fiu de puta, taba volviéndome llocu. Entamé a glayar al altu la lleva y eso debió llamar l’atención de Xose.
#000019
Ei ei ei. ¿Qué foi? – dixo esti con cara de preocupáu.
¿Sabes qué ta faciéndote? – esclamó la pantasma – ¡Ta enzarrándote n’esi mundiu pa que nun seyas llibre! ¡¡Tiente como un monigote pa prebar en ti los sos esperimentos!
#000020
¡Cabrón! ¡Malarraza! Tas enzarrándome n’esti mundiu, ¿eh? Selo too... como a los otros. ¡Gochu! ¡Traidor!
Tranquilidá, tíu, ¿qué te pasa? – aínda podía sintir na so cara cómo s’aprovechare de min.
¿Ye esto? – dixi garrando l’hachu y vociando en toes direiciones – ¿ye esto lo que quies? ¡Antolín! ¿Ye esto?
¡Asina sedrás llibre! – gritó la pantasma con una voz rabiosa, como d’otru mundiu.
#000022
Ensin pensalo nin per un segundu reventé-y la tiesta al mio collaciu col hachu. Una y otra y otra y otra vegada. Sintía perfeutamente’l soníu de la muerte, de los güesos astillándose y frayando, del cerebru tayándose. Emplegué toles mios fuercies nello. Vi cómo reventaba un güeyu, cómo’l dentame taba bañáu nel sangre del traidor. Yera llibre.
#000023